# V letu 2020 smo prejeli 514.653 klicev na številko 112

Operativno-komunikacijske naloge opazovanja, obveščanje in alarmiranja opravljajo 24 ur na dan, neprekinjeno 365 dni v letu Center za obveščanje RS (CORS) in 13 Regijskih centrov za obveščanje (ReCO), ki se odzivajo na klic v sili 112. Z delovanjem ReCO so vsem državljanom zagotovljeni dostopnost nujne medicinske pomoči, hitro aktiviranje reševalcev, predvsem gasilcev, ter ustrezno odzivanje različnih reševalnih služb ob naravnih in drugih nesrečah.

V analizi so bili uporabljeni podatki, ki so javno dostopni in sicer na spletnih naslovih [Statklic](https://statklic.sos112.si/) in [SPIN](https://spin3.sos112.si/javno/porocilo) .

V 13 ReCO smo leta 2020 po zadnjih nerevidiranih podatkih prejeli 514.653 telefonskih klicev na pomoč (klicev na številko 112), kar je povprečno preko 1.410 klicev na dan. Glede na leto 2019 je bilo klicev več za 3,24%.

Število klicev na številko 112 po Regijskih centrih za obveščanje in po vrstnem redu: Ljubljana (129.579), Maribor (61.833), Celje (62.142), Kranj (46.847), Koper (38.257), Postojna (26.013), Novo mesto (25.809), Nova Gorica (25.269), Brežice (23.055), Murska Sobota (22.587), Trbovlje (19.872). Ptuj (19.692), Slovenj Gradec (13.698).

Število klicev na številko 112 po Regijskih centrih za obveščanje in po vrstnem redu: Ljubljana (129.579), Maribor (61.833), Celje (62.142), Kranj (46.847), Koper (38.257), Postojna (26.013), Novo mesto (25.809), Nova Gorica (25.269), Brežice (23.055), Murska Sobota (22.587), Trbovlje (19.872). Ptuj (19.692), Slovenj Gradec (13.698). 


Slika 1 Število klicev na številko 112 po Regijskih centrih za obveščanje za leto 2020

Največje število klicev na številko 112 v eni uri na območju celotne Slovenije (vsi Regijski centri za obveščanje v Sloveniji) je bilo 733 klicev in sicer 30.8.2020 od 16h do 17h. Skupno je bilo tega dne (30.8.2020) na območju celotne Slovenije maksimalno število klicev 3.450 na številko 112 in sicer Celje (724), Ptuj (706), Ljubljana (414), Nova Gorica (352), Brežice (246), Kranj (242), Maribor (189), Postojna (151), Novo Mesto (117), Murska Sobota (100), Koper (97), Slovenj Gradec (64) in Trbovlje (48). Datum 30.8.2020 sovpada z dogodkom večjega obsega neurje z močnim vetrom in točo, ki je zajelo dobršen del države in povzročilo večjo gmotno škodo. Po zabeleženih podatkih iz Sistema za poročanje in intervencije (SPIN) je bilo 351 dogodkov vezanih na večji obseg neurje, v intervencijah pa je bilo aktiviranih 191 gasilskih enot, ki so posredovale na 714 lokacijah.

Največje število klicev na številko 112 v eni uri na območju celotne Slovenije (vsi Regijski centri za obveščanje v Sloveniji) je bilo 733 klicev in sicer 30.8.2020 od 16h do 17h. Skupno je bilo tega dne na območju celotne Slovenije maksimalno število klicev 3.450 na številko 112.


Slika 2 Letni prikaz števila klicev po urah za vse Regijske centre za obveščanje po Sloveniji

Največje število klicev na številko 112 v eni uri je bilo v Regijskem centru za obveščanje Ljubljana (444 klicev dne 29.7.2020 od 22h do 23h povezano z dogodkom večjega obsega neurje), Ptuju (364 klicev dne 30.8.2020 od 17h do 18h povezano z dogodkom večjega obsega neurje), Celju (340 klicev dne 30.8.2020 od 16h do 17h povezano z dogodkom večjega obsega neurje).

Največje število dohodnih klicev po mesecih in vrstnem redu je bilo marca, avgusta in julija.

Največje število klicev v enem dnevu je bilo dne 30.8.2020 od 9. do 18. ure in sicer Celje (724), Ptuj (706), Ljubljana (414), Nova Gorica (352), Brežice (246) od skupno 3.450 klicev.


Slika 3 Dohodni klici 2020 po dnevih po Regijskih centrih za obveščanje

V letu 2020 so operaterji opravili tudi 262.682 povratnih (odhodnih) klicev in 51.389 prevezav.

Večina klicev na 112 pomeni aktiviranje predvidenih reševalnih enot in intervencijo. Tudi leta 2020 so ljudje največkrat, več kot 142.522-krat klicali, ker so potrebovali nujno medicinsko pomoč. V takšnih primerih operater v regijskem centru za obveščanje preveže klic v najbližji center za nujno medicinsko pomoč. Podatke, koliko klicem za nujno medicinsko pomoč je sledila intervencija, imajo centri za nujno medicinsko pomoč, ki tudi odločajo o nujnosti in vrsti intervencije. Poleg tega so operaterji opravili tudi 12.815 klicev na policijo, 19.096 na gasilce in 88.249 na druge službe zaščite in reševanja.

Operaterji so se na 90 odstotkov klicev odzvali v 5,53 sekunde. V 90 odstotkih vseh klicev je pogovor trajal manj kot 81,13 sekunde, največ pa je trajal pogovor okoli 125 sekund.

V 13. Regijskih centrih za obveščanje smo v letu 2020 skupno prejeli tudi 12.833 SMS sporočil na številko v sili 112.

URSZR hrani podatke o intervencijah vseh drugih reševalnih služb. Ob podrobnejšem pregledu dogodkov (vpogled na dan 14.1.2021 na podlagi zaključenih in potrjenih poročil vodij intervencij v sistemu SPIN) je bilo zaradi nesreč 22.182 intervencij, na katerih je sodelovalo 174.221 pripadnikov različnih sil za ZRP. Največ intervencij je bilo februarja (3.003), sledijo avgust (2.951), in julij (2.627). Največ posredovanj so opravila prostovoljna teritorialna gasilska društva (18.647), poklicne gasilske enote (9.288), Gorska reševalna zveza Slovenije (599 – opomba: v to število je zajetih tudi 6 posredovanj vodnikov reševalnih psov GRZS) in Državna enota za varstvo pred NUS (521).

V letu 2020 smo največkrat aktivirali gasilce, in sicer 28.127-krat, gorske reševalce 593-krat, 83-krat pa enote z reševalnimi psi oziroma vse skupaj še z ostalimi enotami 28.845-krat.

Leto 2020

| Vrsta enote | Število aktiviranj | Število sodelujočih |
| --- | --- | --- |
| Gorski reševalci | 593 | 4.461 |
| Industrijske gasilske enote | 192 | 543 |
| Jamarji | 12 | 45 |
| Kinologi | 83 | 422 |
| Prostovoljna teritorialna gasilska društva | 18.647 | 130.064 |
| Poklicne gasilske enote | 9.288 | 37.302 |
| Potapljači | 30 | 137 |
| Skupaj | 28.845 | 172.974 |

Slika 4 Število aktiviranj in število sodelujočih v letu 2020 je obdelano na dan 14.1.2021 na podlagi vnešenih in potrjenih podatkov vodij intervencij v poročila v Sistemu za poročanje in intervencije (SPIN).

# Dogodki leta 2020

Leta 2020 je bilo v RS 16.895 različnih dogodkov (naravne in druge nesreče, nesreče v prometu, požari in eksplozije, onesnaženja, nesreče z nevarnimi snovmi, jedrski in drugi dogodki, najdbe NUS, motnje oskrbe in poškodbe objektov, tehnična in druga pomoč, nepotrebne oz. lažne intervencije), v katerih so poleg drugih služb posredovale tudi sile ZRP. S pravočasnim in učinkovitim ukrepanjem ter nudenjem pomoči prizadetim so sile za ZRP nedvomno prispevale k zmanjšanju škode in drugih posledic, ki so jih povzročile omenjene nesreče.

| Dogodek | Število dogodkov |
| --- | --- |
| Naravne nesreče | 398 |
| Druge nesreče | 1.870 |
| Nesreče v prometu | 1.948 |
| Požari in eksplozije | 4.445 |
| Onesnaženja, nesreče z nevarnimi snovmi | 805 |
| Najdbe NUS | 437 |
| Tehnična in druga pomoč | 5.895 |
| Nepotrebne oz. lažne intervencije | 941 |

Slika 5 Dogodki leta 2020 so obdelani na podlagi vpisanih in potrenjih podatkov vodij intervencij in sodelujočih enot v sistemu SPIN. Zajem podatkov na dan 14.1.2021, spletna stran: [SPIN](https://spin3.sos112.si/javno/porocilo)

| Dogodek Naravne nesreče | Število dogodkov |
| --- | --- |
| Visoko plimovanje morja | 25 |
| Poplave | 113 |
| Plazovi | 53 |
| Visok sneg | 7 |
| Močan veter | 90 |
| Udari strel | 5 |
| Prekinitev prometa zaradi naravnih pojavov | 48 |

Slika 6 Podatki za dogodke Naravne nesreče v letu 2020 so obdelani na podlagi vpisanih in potrenjih podatkov vodij intervencij in sodelujočih enot v sistemu SPIN. Zajem podatkov na dan 14.1.2021, spletna stran: [SPIN](https://spin3.sos112.si/javno/porocilo)

# Statistika javnega alarmiranja v letu 2020

Tabela z grafom: Januar: 25 proženj, februar 54 proženj, marec 42 proženj, april 41 proženj, maj 35 proženj, junij 14 proženj, julij 17 proženj, avgust 24 proženj, september 17 proženj, oktober 11 proženj, november 15 proženj in december 34 proženj.


Slika Število proženj siren javnega alarmiranja po mesecih za leto 2020. Vir: URSZR, Služba za informatiko in komunikacije.

Grafikon po regijskih centrih za obveščanje za proženje siren: Brežice 87krat, Celje 84 krat, Maribor 53 krat, Novo mesto 53 krat, Koper 22 krat, Ptuj 11 krat, Postojna 7 krat, Murska Sobota 6 krat, Ljubljana 4 krat in Slovenj Gradec 2 krat.

Slika Število proženj siren javnega alarmiranja po regijskih centrih za obveščanje